Eurovision Song Contest 1993

Eurovision Song Contest 1993 var den 38. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den irske kringkasteren RTÉ lørdag 15. mai 1993. Finalen fant sted i sprangridningsarenaen Green Glens Arena i den lille irske byen Millstreet. Programleder var Fionnuala Sweeney. 

EBU økte dette året deltakerantallet til 25 land, noe som var ny rekord. Årsaken til økningen var at flere østeuropeiske land hadde blitt medlemmer av EBU og ønsket å delta. Pågangen gjorde at EBU arrangerte en egen kvalifiseringsrunde mellom syv nye østeuropeiske deltakere, og Bosnia-Hercegovina, Kroatia og Slovenia kvalifiserte seg til finalen. 

Etter en spennende avstemning vant Irland for andre året på rad, med Niamh Kavanagh og sangen «In Your Eyes». Storbritannia kom på andreplass for andre år på rad, mens Sveits kom på tredjeplass. Frankrike ble nummer fire, mens Norges Silje Vige og «Alle mine tankar» kom på femteplass. Dette var Norges beste resultat på fem år.

 Bakgrunn 
Etter å ha vunnet konkurransen året før med Linda Martin og «Why Me?», var Irland vertskap for fjerde gang. Den irske kringkasteren RTÉ hadde tidligere arrangert konkurransen i hovedstaden Dublin i 1971, 1981 og 1988. For 1993 ønsket kringkasteren å flytte hele konkurransen ut av hovedstaden, og valget falt på den lille byen Millstreet med rundt 1400 innbyggere. Dette er det minste stedet hvor konkurransen har blitt avholdt. Finalen ble avviklet i sprangridningsarenaen Green Glens Arena. Irland hadde på denne tiden høy arbeidsløshet, og den irske kringkasteren fikk støtte fra flere sponsorer, der EF var hovedsponsoren. RTÉ nyhetsreporter Fionnuala Sweeney var programleder.

Det store og krevende arrangementet var utfordrende for den lille irske byen. Den norske kommentatoren Leif Erik Forberg dekket sin åttende finale og kunne fortelle norske seere at han aldri hadde opplevd en så dårlig organisering. Blant annet måtte delegasjonene kjøre lange, kronglete bussturer mellom hotellene og arenaen. Den tekniske infrastrukturen i området kunne heller ikke håndtere den økte trafikken, og det var tidvis umulig å ringe ut, ifølge Forberg.

 Øst-Europa gjør sitt inntog i konkurransen 

For første gang arrangerte Den europeiske kringkastingsunion (EBU) en kvalifiseringsrunde før finalen. Etter murens fall og Sovjetunionens kollaps tidlig på 1990-tallet meldte mange sentral- og østeuropeiske land seg inn i EBU i 1992 og 1993. Medlemskapet åpnet opp for deltakelse i Eurovision Song Contest og syv nye land søkte om å få delta i konkurransen i 1993. For å holde antallet deltakerland på 25, besluttet EBU at de syv landene skulle gjennom en forhåndskvalifisering, Kvalifikacija za Millstreet. Her kvalifiserte Bosnia-Hercegovina, Kroatia og Slovenia seg for finalen i Millstreet.

 Kvalifiseringsordning for 1994 
Dette året risikerte deltakerne for første gang å bli diskvalifisert til konkurransen året etter. De syv svakest plasserte landene i Millstreet fikk ikke delta året etter, for å gi plass til alle de nye landene som ønsket å delta i Eurovision Song Contest. Men Italia trakk seg frivillig fra konkurransen i 1994, og dermed fikk Kypros plassen, og det var seks land (Luxembourg, Belgia, Israel, Tyrkia, Danmark og Slovenia) som måtte stå over året etter. 

Luxembourg deltok ikke i konkurransen igjen før i 2024, mens Italia holdt seg borte i årene 1994–1996 og 1998–2010.

 Sendingen 
Finalen varte i like over tre timer, og sendingen åpnet med en kortfilm om irsk mytologi, tradisjonell irsk musikk og naturbilder fra ulike steder i Irland. Deretter ble seerne tatt med inn i Green Glens Arena, der musikeren Davy Spillane spilte den tradisjonelle irske sekkepipen uilleann pipes. Like etter dukket programleder Fionnuala Sweeney opp på scenen og ønsket seerne velkommen på irsk, fransk og engelsk. 
miniatyr|Niamh Kavanagh vant konkurransen for Irland. Hun deltok på nytt i 2010.
Scenen var en stor, trapesformet konstruksjon. Til venstre for scenen var RTÉs konsertorkester under ledelse av orkesterleder Noel Kelehan, som hadde dirigert i Eurovision Song Contest regelmessig siden Irlands debut i 1965. Deretter startet presentasjonen av de 25 bidragene. Rekkefølgen var avgjort ved loddtrekning høsten før, og Italia startet, mens Norge avsluttet som nummer 25.

Blant deltakerne var det særlig Bosnia-Hercegovina som gjorde seg bemerket. Den bosniske gruppen Fazla og resten av den bosniske delegasjonen måtte på dramatisk vis måtte ta seg ut av Sarajevo for å kunne komme til Irland. Sarajevo var på denne tiden under beleiring, og de bosniske deltakerne måtte rømme ut på flyplassen i nattemørket for å klare å ta seg ut av byen. Dirigenten rakk imidlertid ikke å ta seg til Irland før finalen, og dermed steppet den irske dirigenten Noel Kelehan inn for Bosnia-Hercegovina. Under avstemningen måtte arrangørene bruke satellittforbindelse for å få kontakt med den bosniske juryen, siden telefonnettet var nede i store deler av landet.

I pausen før avstemningen opptrådte de tidligere irske vinnerne Linda Martin og Johnny Logan.

Britiske Sonia var storfavoritt til å vinne med sangen «Better the Devil You Know». Men i likhet med fjoråret måtte Storbritannia også dette året se seg slått av nabolandet Irland. Dette var Storbritannias 14. andreplass i konkurransen. Irland fikk sin femte seier med Niamh Kavanagh og «In Your Eyes».

 Norges bidrag 

Det norske bidraget var «Alle mine tankar», skrevet av Bjørn Erik Vige og fremført av hans 16 år gamle datter, Silje Vige. Sangen vant en klar seier i den norske finalen i Oslo, men lå en stund an til å bli diskvalifisert. Årsaken var at NRK Rogaland hadde spilt sangen høsten før. Dette var i strid med reglementet til EBU, og NRK ba EBU vurdere saken. Noen dager senere anbefalte EBU at NRK trakk melodien, for å være sikker på å unngå mulige protester fra andre deltakerland. NRK trosset imidlertid anbefalingen og besluttet likevel å sende «Alle mine tankar» til den internasjonale finalen. Det kom heller ingen protester, og det norske bidraget ble dermed aldri disket.

I Millstreet var «Alle mine tankar» det 25. og siste bidraget ut på scenen. Silje Vige stilte i en fotsid mørkeblå kjole med svarte ermer. Med på scenen var også den greske bouzoukispilleren Lakis Karnezis, gitarist Tom Lund og korist Hilde Kjeldsen. Rolf Løvland dirigerte det norske bidraget, mens Leif Erik Forberg kommenterte sendingen på NRK Fjernsynet og NRK P2. Sverre Christophersen leste de norske stemmene via telefon fra Oslo. 

Tidlig i avstemningen tok Norge ledelsen, men etter hvert falt Norge litt fra. Til slutt endte «Alle mine tankar» opp på en femteplass med 120 poeng – inkludert tre tolvere fra Hellas, Finland og Kroatia. Dette var Norges beste plassering på fem år. For første gang var det også mulig å anslå hvor mange nordmenn som så sendingen, siden det var innført tv-meter-målinger høsten før. Finalen fra Millstreet ble sett av  norske seere.

 Avstemningen 
Hvert land hadde en jury med 16 medlemmer mellom 16 og 60 år som bedømte de andre landenes sanger med poeng fra 1 til 5. Jurymedlemmene var både lekfolk og folk med tilknytning til musikkbransjen. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var for første gang Christian Clausen fra EBU. De 15 årene i forveien hadde sveitsiske Frank Naef hatt denne rollen, men pensjonerte seg etter konkurransen i 1992. Naef var likevel til stede – som publikummer og fikk en hilsen fra programleder Fionnuala Sweeney like før avstemningen. 

Hvert land hadde en representant som leste opp juryens poeng via telefon på direkten under avstemningen. Dette var siste gang poengene ble lest opp over telefon. Fra 1994 ble poengene lest opp via satellitt, der poengoppleseren dukket opp i skjermen. 

Under avstemningen var det flere tekniske utfordringer, særlig med å få kontakt med den bosniske juryen i Sarajevo. Byen var under beleiring på dette tidspunktet, og EBU hadde prøvd å etablere en linje med den bosniske hovedstaden hele dagen. På direkten lyktes det å få kontakt med Sarajevo, men på en svært sprakete og skjør linje. En fikk imidlertid ikke kontakt med den maltesiske juryen på første forsøk, og derfor stemte Malta helt til slutt i avstemningen, da det lyktes produsentene å få kontakt med Malta.

Avstemningen var svært tett og spennende – ikke minst for Norge. Tidlig i avstemningen gikk Norge opp i tet flere ganger, med Irland, Storbritannia og Sveits like i hælene. Den norske ledelsen kom overraskende på kommentator Leif Erik Forberg, som til slutt utbrøt: «Åh, nå ble det varmt her i boksen, mine damer og herrer!» 

Etter hvert falt Norge litt fra, blant annet på grunn av null poeng fra den danske og svenske juryen. I stedet utviklet det seg til en tett kamp mellom Storbritannia og vertslandet Irland. Da Malta skulle stemme som siste land, ledet Irland med elleve poeng. Etter hvert som Malta gav poeng, steg spenningen, og hverken Storbritannia eller Irland hadde fått poeng da Maltas tolver gjensto. Hadde Storbritannia fått den, ville britene ha vunnet med ett poeng. I stedet gikk Maltas tolver til Irland, som dermed vant komfortabelt med 23 poeng. Hjemmeseieren vakte ellevill begeistring blant publikum, som kvitterte med å synge «olé, olé, olé» før vinnerreprisen.

 Deltakere 
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng 01      «Sole d'Europa»  Italiensk  Europas sol  12  45 02      «Esmer Yarim»  Tyrkisk  Min kjære brunette  21  10 03    Münchener Freiheit  «Viel zu weit»  Tysk  Altfor langt  18  18 04      «Moi, tout simplement» Fransk   Meg, helt enkelt  3  148 05    Tommy Seebach Band  «Under stjernerne på himlen»  Dansk  Under stjernene på himmelen  22  9 06      «Elláda, khóra tou fotós» (Ελλάδα, χώρα του φωτός) Gresk  Hellas, lysets land  9  64 07    Barbara Dex  «Iemand als jij»  Nederlandsk  En som deg  25  3 08      «This Time»  Engelsk  Denne gangen  8  69 09      «Þá veistu svarið»  Islandsk  Da vet du svaret  13  42 10      «Maria Magdalena»  Tysk Maria Magdalena 14  32 11      «A cidade (até ser dia)»  Portugisisk  I byen (til daggry)  10  60 12      «Mama Corsica»  Fransk, korsikansk  Mor Korsika 4  121 13    Arvingarna  «Eloise»  Svensk – 7  89 14    Niamh Kavanagh  «In Your Eyes»  Engelsk  I øynene dine  1  187 15      «Donne-moi une chance»  Fransk, luxembourgsk  Gi meg en sjanse  20  11 16      «Tih deževen dan»  Slovensk  En stille regnværsdag  22  9 17      «Tule luo»  Finsk  Kom til meg  17  20 18   Bosnia-Hercegovina    «Sva bol svijeta»  Bosnisk  All smerten i verden  16  27 19      «Better the Devil You Know»  Engelsk  Bedre den djevelen du vet om  2  164 20      «Vrede»  Nederlandsk Fred  6  92 21      «Don't Ever Cry»  Kroatisk, engelsk  Gråt ikke noen gang  15  31 22      «Hombres»  Spansk  Menn  11  58 23     og   «Mi stamatás» (Μη σταματάς) Gresk  Ikke stopp  19  17 24       «Shiru»  Hebraisk, engelsk Syng  24  4 25    Silje Vige  «Alle mine tankar»  Norsk – 5  120

 Artister som hadde deltatt tidligere 
ArtistLandDeltok iMerknaderTommy Seebach Danmark19791981Deltok sammen med Debbie Cameron 1979 1992

 Poengtavle 
Tavlen er ordnet etter stemmerekkefølgen i finalen. På grunn av tekniske problemer stemte Malta som siste land.
DeltakerlandPoenggivende landSumPlass  1     105  10 8  2 2  74512      1        2  16   10218 23       4     1     181810 12107846112671284 1082364351483          1 3  5       922222      7    6  5 812776649  3                    325754755  42242   46 4413698    44 1  71 5  275 222 4213 4   13  3 6   123      3214  1 12 2582 4 2 112 123 5 6010 7 4123 8712810641 438 1086 1214  887 107104  567 7    10 89712151266238610127123812106107512121871             1        1011204          3   1      1922 3   8 5     2        22017 Bosnia-Herc.312    1   4 3         4271618658 121212761088105341054128 1642667   763  512 7 10 37  103926   3  4  5       8 1 64 31155  6  5 2     2106  751185811    210           5     1719         31            424 101010 12610 8  513127 612 8  1205

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra7Italia, Malta, Norge, Slovenia, Storbritannia, Sveits, Sverige4Belgia, Island, Israel, Østerrike3Finland, Hellas, KroatiaFrankrike, Luxembourg, Tyskland2Danmark, PortugalNederland, Spania1 Bosnia-HercegovinaTyrkiaKyprosIrlandBosnia-Hercegovina

 Dirigenter 
Mens Noel Kelehan var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent Italia TyrkiaIngen dirigent Tyskland Sveits DanmarkGeorge Keller Hellas Belgia Malta Island Østerrike Portugal FrankrikeChristian Cravero Sverige Irland Luxembourg Slovenia Finland Bosnia-Hercegovina Storbritannia NederlandHarry van Hoof Kroatia Spania Kypros Israel NorgeRolf Løvland

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Dette var siste gang poengene ble lest via telefonlinje, fra 1994 har landene avgitt poeng via satellitt. Under er talspersonene i samme rekkefølge som under avstemningen.

 Peppi Franzelin
 Ömer Önder
 Carmen Nebel
 Michel StockerBaumann, Peter Ramón (OGAE Switzerland)
 Bent Henius
 Fotini Giannoulatou
 An Ploegaerts
 Guðrún Skúladóttir
 Andy Lee
 Margarida Mercês de Melo
 Olivier Minne
 Gösta Hanson
 Eileen Dunne
 Ukjent
 Miša Molk
 Solveig Herlin
 Senad Hadžifejzović
 Colin Berry
 Joop van Os
 Velimir Đuretić 
 María Ángeles Balañac 
 Anna Partelidou
 Danny Rup
 Sverre Christophersen
 Kevin DrakeMalta eighth in Eurovision contest, The Sunday Times, 16. mai 1993

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1993:
+Kommentatorer og sendinger i deltakerlandene Land Kringkaster Kanal Kommentator BRTNBRTN TV1 André VermeulenRTBFRTBF1Claude Delacroix Bosnia-HercegovinaRTV BiHTVBiHDanmarks RadioDR TVJørgen de Mylius YleYle TV1 og France TélévisionFrance 2ERTET1Dafni BokotaRTÉRTÉ 1Pat KennyRTÉ Radio 1Larry GoganRÚVSjónvarpiðJakob Frímann MagnússonIBAIsraelsk fjernsynIngen kommentatorRaiRai UnoEttore AndennaHRTHTV 1Aleksandar Kostadinov RIKRIK 1Evi PapamikhailSavvidis, Christos (OGAE Cyprus)CLTRTL Hei EleiMaurice MolitorPBSTVMCharles SalibaNOSNederland 3NRKNRK Fjernsynet og NRK P2Leif Erik ForbergRTPRTP Canal 1 og RTP Internacional RTVSLOSLO1Tajda LekšeKlub OGAE Slovenija (OGAE Slovenia)TVELa PrimeraJosé Luis Uribarri BBCBBC 1Terry WoganBBC Radio 2TV DRSSF DRSBernard ThurnheerTSRTSRJean-Marc RichardTSITSIEmanuela GagginiSVTTV2 og  TRTTRT 1ARDErstes Deutsches FernsehenJan HoferORFORF1
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVUkjent (vist i opptak 16. mai 1993) EstlandETVETVUkjent Nord-MakedoniaMTVMTV 2 og  PolenTVPTVP1 og  RomaniaTVRTVR2Doina Caramzulescu RusslandVGTRKRTRVadim Dolgatsjóv (vist med en halvtimes forsinkelse) SlovakiaSTVSTV2Alena Heribanová (vist i opptak 16. mai 1993) UngarnMTVMTV1

 Noter 

 Referanser 

 Eksterne lenker 


  RTÉs side om Eurovision Song Contest 1993

Kategori:Musikk i 1993
Kategori:1993 i Irland
Kategori:Eurovision Song Contest